
DA JE VJECNA CRNA GORA



MINISTARSTVO ODBRANE             

               
Broj: 0704-426/26-3704/3-sl2


Podgorica, 07.05.2026. godine

Na osnovu čl. 95 stav 2 Zakona o javnim nabavkama („Sl. list CG“, br. 74/19, 3/23, 11/23 i 84/24), Ministarstvo odbrane objavljuje
POJAŠNJENJE BROJ 1
TENDERSKE DOKUMENTACIJE ZA OTVORENI POSTUPAK JAVNE NABAVKE ZA NABAVKU SPORTSKE OPREME I REKVIZITA, BROJ 0704-426/26-3704/3-sl1 OD 22.04.2026. GODINE, ŠIFRA POSTUPKA 113134
Pitanje 1:

“Poštovani, Povodom tendera za nabavku sportske opreme, želimo da Vas obavijestimo da naša ponuda obuhvata mogućnost potpune personalizacije opreme, bez uticaja na ponuđenu cijenu. Naime, u mogućnosti smo da ponudimo: izbor boje metalne konstrukcije prema želji naručioca, izbor boje sjedišta i tapacirunga prema želji naručioca, preko 30 dostupnih boja, mat ili sjajnu završnu obradu, kao i mogućnost brendiranja kompletne opreme logom Ministarstva odbrane Crne Gore. S obzirom da u tenderskoj dokumentaciji nije precizirana željena boja konstrukcije, sjedišta, niti eventualni vizuelni identitet opreme, molimo Vas za informaciju: da li Naručilac ima definisane željene boje opreme, i da li je zainteresovan za opciju brendiranja opreme logom Ministarstva odbrane. Ukoliko postoje željene kombinacije boja ili smjernice vizuelnog izgleda, molimo da nas o tome obavijestite kako bismo ponudu u potpunosti prilagodili Vašim potrebama.”
Odgovor 1: 

Naručilac ostaje pri tehničkoj specifikaciji definisanoj Tenderskom dokumentacijom i neće biti vršene izmjene niti dopune iste u dijelu koji se odnosi na boju konstrukcije, sjedišta, tapacirunga ili vizuelni identitet opreme.
Boja i završna obrada opreme ne utiču na tehničke karakteristike, funkcionalnost niti kvalitet predmeta nabavke, te iz tog razloga nijesu definisane kao obavezni elementi specifikacije.
Takođe, Naručilac nije zainteresovan za dodatno brendiranje opreme, imajući u vidu da tapacirung predstavlja potrošni dio koji je podložan habanju i zamjeni tokom eksploatacije, što bi u budućnosti moglo prouzrokovati dodatne troškove održavanja i zamjene.

S tim u vezi, zainteresovani privredni subjekti podnose ponudu u skladu sa postojećom tehničkom specifikacijom predmeta nabavke.

